de fi en da da en en da da en it et da en de de da da en en da da en it et da en de de da da da en da da en en en da da da da da da da ca en da da en da en sv da en da da sv da en da sv da en da da en en en da da da da id en sv da en da da en da da en en en da da da da da da da da da da da da da id en en sv da en da da en da da en en da en en en da da da da da da da ca en sv da en da da da da da da da da da da da da da da en sv da en sl da en da en da en en en da da da da ca en en da sv en en da en da en da en sv da de da da en da da en en en da da da da da pa en sv da da da da en da da en en en da da da da da da da da ca en da da en en da en en sv da en da da en da da en en en da da da da da da da da da da ca en da en en da en da en sv da en da da da da en en
Spændingen forud for aftenens menighedsrådsvalg i Gesten er stor.
(tryk på annoncen og se mere)
Skal det lykkes at finde de nødvendige kandidater - og gerne suppleanter - til det kommende menighedsråd, eller skal kirken i Gesten under et andet menighedsråd.
For Gestens nye sognepræst, Charlotte Quiring, er der ingen tvivl.
- Det er vigtigt med lokal forankring. Jeg har ingen mulighed for at kende alle næsten 1400 medlemmer i kirken, men med et menighedsråd er der lettere for mig at høre, hvad folk ønsker, siger Charlotte Quiring til migogvejen.
Her gælder det ikke de traditionelle gudstjenester, men ønsker om andre aktiviteter, så meldingen er klar:
- Jeg vil absolut gerne bevare det lokale menighedsråd, der er menighedens talerør. Det giver en større berøring og er lettere at byde ind med ideer, noterer Charlotte Quiring.
Hun startede i sit nye job i Gesten 1. juli, og hun har allerede fundet sig godt til rette, og efter de værste corona-nedlukninger er der nu igen ved at være liv i kirken.
I aften gælder det menighedsrådsvalget i konfirmandstuen.
migogvejen har tidligere skrevet om manglen på kandidater til menighedsrådet i Gesten:
I søndags var der pyntet op til høstgudstjeneste i kirken i Gesten. (Foto: LLN Press©)
Der advares med skilte om, at der kan være  fartkontrol på Lunderskovvej mellem Kragelund og Gestenvej, men dem tager bilisterne tilsyneladende ikke særligt alvorligt.
(tryk på annoncen og se mere)
Reelt advarer skiltene om, at der er risiko for bøde, hvis man kører for hurtigt, og det sker alligevel.
Der måles ofte fart på strækningen, og meldingen er klar:
- Det går stadig ALT for stærkt. Sænk farten både for din og dine medtrafikanters sikkerheds skyld, skriver ATK-operatøren.
Gesten risikerer at miste sit lokale menighedsråd og blive lagt ind under en anden kirke.
(læs videre under annoncen)
(tryk på annoncen og se mere)
Det er realiteterne efter informationsmødet tirsdag aften.
- Der er behov for tre nye medlemmer af menighedsrådet, og ingen viste interesse for sagen på mødet, konstaterer den nuværende formand, Kresten Junker, overfor migogvejen.
Kun en enkelt ud over menighedsrådet mødte op, og vedkommende gjorde det af interesse og ikke for at komme ind i rådet.
- Lykkes det ikke at finde de tre, risikerer Gesten at miste sit eget menighedsråd, fortæller Kresten Junker.
Han opfordrer derfor til, at medlemmerne i området overvejer, om det kunne være en ide at blive en del af menighedsrådet.
- Der er ingen tvivl om, at man får stor indflydelse som medlem af folkekirken. Det handler ikke bare om arrangementer, men også personaleledelse og økonomi, så det er spændende at være med, forklarer Kresten Junker.
Sammen med Birgit Sørensen har han valgt at sige stop.
Da der også var problemer ved det forrige menighedsrådsvalg, er der brug for tre nye.
- Vi havde et medlem, der stoppede ret hurtigt, og da vi ikke havde en suppleant, fik vi lov til at køre videre med en mindre, men nu skal vi gerne blive fuldtallig, konstaterer Kresten Junker.
Han håber derfor, at folk vil mærke efter, om det kan være noget for dem.
Tirsdag aften - 15. september - er der valgforsamling, hvor der gerne skal findes tre nye medlemmer.
Alternativet er et sammenlægning med et nabosogn, og som Kresten Junker siger:
- Hvis vi først bliver lagt sammen med en anden, vil vi nok aldrig få vores eget menighedsråd igen.
Skrevet af Leif Christensen
Publiceret: 9. september 2020
Serie 5 pulje 136 er mega tæt, og for at få point med over i de nye puljer i oprykningsspillet er placeringerne vigtig.
(læs videre under annoncen)
(tryk på annoncen og se mere)
1-1 Jeppe Fridberg Pedersen
2-1 Mikkel Olesen Lomborg
Gesten ville gerne have point med over, og da holdet lørdag vandt lokalopgøret mod Føvling/Stenderup med 2-1 samtidig med, at Skodborg vandt i Gredstedbro, slutter Gesten øverst, inden der nu laves nye puljer i den kommende uge.
Om kampen mod Føvling/Stenderup skriver Gesten-træner Gert Ulrich bl.a.:
- Kampen kommer i gang, og vi har bolden det meste af tiden. Der er ikke spillet mere end tre minutter, da vi har et skud, der tager stolpen. Vi presser på, spiller bolden godt rundt og får dem til at løber efter bolden. Vi spiller tålmodig og får lagt godt pres på dem, uden at vi kommer til de store chancer. Føvling stod godt på banen og havde en god defensiv. Vi bøvler på uden at tilspille os de store chancer, men har flere gode skud.
- I den første halve time har vi overtaget, men vi skulle hele tiden være opmærksom på, at Føvlings omstillinger ikke blev ført hel igennem, og det lykkedes faktisk på nær et par gange.
- Spillet en halv time har vi bolden i vores venstre side, og lidt tilfældig kommer bolden ind midt for feltet, hvor Nicolai Pedersen med et tørt venstre huk sparker den i kassen.
- De sidste fem minutter af første halvleg er Føvling gode til at opsnappe nogle lidt sløsede tværafleverninger og får overtaget, og i overtiden af halvlegen får de et hjørne i vores venstre side. Vi får ikke clearet den ordenlig væk, og de sparker den sikket i kassen - et flot langskud.
- I pausen snakker vi om, at vi bare skal forsætte, og det gør vi. 10 minutter inde i anden halvleg spiller vi os godt igennem i vores venstre side, lægger den skråt tilbage lige uden for feltet, hvor Nicolai sparker. Målmanden får den pareret op på overlæggeren, og Lomborg følger godt op og header den sikket i mål. Herefter former kampen sig som det meste af første halvleg. Føvling får arbejdet sig godt ind i kampen og har overtaget de sidste 10 minutter, hvor de går højt og presser os uden at de dog kom til nogle 100 procents chancer.
Skrevet af Leif Christensen
Publiceret: 6. september 2020
Det er gået stærkt
Siden Hans Christian Christesen købte brugt udstyr for at forsøge sig som selvstændig vinduespudser, er det gået stærkt.
- Jeg har i dag fire ansatte og er også selv ude hos kunderne, fortæller Hans Christian Christesen til migogvejen.
Startskuddet lød fra carporten i hjemmet på Mannehøj i Vejen 1. april 2013, men det skulle hurtigt vise sig, at der ikke var tale om en aprilsnar.
- Vi har rigtig travlt og kan hver uge glæde os over nye kunder, lyder det med tilfredshed fra ejeren.
Firmanavnet, Vejen Vinduespudsning, fortæller også om firmaets start, men siden 2015 har hjemstedet været Gesten.
Pudsning af vinduer er fortsat det primære for Gesten-firmaet, og der er kunder i et stort geografisk område.
Det gælder naturligvis lokalområdet, som fortsat er Vejen og andre byer i kommunen, men også i bl.a. Trekantområdet.
- Vi har rigtig meget arbejde i Kolding-området, fortæller Hans Christian Christesen denne fredag middag, hvor medarbejderne er retur for bl.a. at vaske firmabilerne.
De skal også være skinnende rene som vinduerne, når arbejdet er overstået.
Ud over vinduerne er Vejen Vinduespudsning også klar til at rense de mange solceller, der er monteret i området.
Siden starten er der kommet et helt nyt område til - alge- og fliserens.
- For mange er alger et stort problem efter de våde vintre, så her er der også meget arbejde ikke mindst i foråret, forklarer Hans Christian Christesen.
Der er også investeret i en trailer til udlejning til brug ved f.eks. flytning.
Skrevet af Leif Christensen
Publiceret: 1. september 2020
Tirsdag genåbner Kragelund Rast, som den hedder nu.
(læs videre under annoncen)
(tryk på annoncen og se mere)
Allerede søndag var der dog masser af liv på Lunderskovvej.
Der blev tyvstartet med et åbent hus arrangement, hvor der var lejlighed til at hilse på de nye forpagtere, 25-årige Ramadan Fehratovic og 26-årige Dan Hansen.
De er klar til betjene kunderne fra tirsdag.
I dag blev der budt på pølser og drikkevarer, men fra tirsdag er der flere ting på menukortet.
(Fotos + dronefoto: LLN Press©)
migogvejen har tidligere omtalt genåbningen:
Ramadan Fehratovic og Dan Hansen tyvstartede søndag i Kragelund Rast, som åbner tirsdag. (Foto: LLN Press©)
Det er Bent Bruun og Ole Mortensen, der har købt stedet og nu forpagter det ud. (Foto: LLN Press©)
Mange lagde vejen forbi ved søndagens åbent hus arrangement. (Foto: LLN Press)
Skrevet af Leif Christensen
Publiceret: 30. august 2020
Livet er tilbage efter corona-nedlukningen.
(læs videre under annoncen)
(tryk på annoncen og se mere)
Søndag aften kom meldingen om, at en elev på Gesten Børnecenter var testet positiv for corona, og ledelsen valgt straks at lukke helt ned.
- Nu er elever og personale tilbage, og der er ikke flere, der er testet positiv, fortæller centerleder Janus Lynggaard til migogvejen.
Både elever og personale er blevet testet, og skolegangen er tilbage.
- Eftersom ikke andre er blevet smittet, må vi have gjort det rigtige, konstaterer Janus Lynggaard.
Han glæder sig samtidig over, at den coronaramte dreng har det bedre, men det store spørgsmål er, hvor han er blevet smittet, men det er sket her i landet, da familien har holdt ferie i Danmark.
Skrevet af Leif Christensen
Publiceret: 21. august 2020
Øger kampen mod corona
I morgen kommer der igen liv i Gesten Børnecenter efter corona-nedlukningen.
(læs videre under annoncen)
(tryk på annoncen og se mere)
Det bliver dog ikke på helt samme vis som inden weekenden, hvor en elev blev testet positiv med corona.
- Vi skærper sikkerheden yderligere, fortæller centerleder Janus Lynggaard til migogvejen.
Som andre steder har der været passet på, men fundet gør, at der nu ses mere på sikkerheden.
- Personalet har været samlet i dag for at drøfte situationen, og vi skærper sikkerheden. Det er noget praktisk om at komme ind og ud, så vi ikke får så meget trafik på gangene om morgenen. Det er egentlig ikke et krav, men vi vil gøre, hvad vi kan for at forhindre smitte, påpeger Janus Lynggaard.
- Jeg er glad for, det lysner, og der er heldigvis ikke flere, der er testet positive, noterer lederen.
Han fortæller samtidig, at der er en medarbejder, der ikke møder i morgen. Det har været vanskeligt at få tid til at blive testet. Nu skulle alle dog være testet en gang, og i dag skal de testes igen.
- Fredag skulle vi have været på vikingeskole i Jels, men det har vi aflyst. Vi skal ikke samle eleverne i busserne, og vi ændrer også programmet for forældremøderne. Nogle udskydes, og ellers opfordrer vi til, at der kun kommer en forælder pr. barn, forklarer Janus Lynggaard.
Han glæder sig samtidig over, at drengen, der blev testet positiv, er i bedring. Han blev syg og blev testet, og det viste sig, at han var ramt af corona - en prøve, der fik skolen til at lukke ned i tre dage.
migogvejen har dækket lukningen af Gesten Børnecenter:
Centerleder Janus Lynggaard glæder sig over, at det lysner i Gesten Børnecenter, så eleverne kan komme tilbage i morgen.
Skrevet af Leif Christensen
Publiceret: 19. august 2020
Fælles kamp mod coronaen
Fundet af corona hos en elev på Gesten Børnecenter har skabt debat ikke alene i Gesten.
(læs videre under annoncen)
(tryk på annoncen og se mere)
Historien om den sygdomsramte dreng har ramt mange medier, og centerleder Janus Lynggaards mobiltelefon har ikke stået stille, siden det søndag aften blev meldt ud, at der var fundet corona hos en elev.
- Jeg har talt med rigtig mange både forældre, medarbejdere og kolleger, og alle siger, at vi har gjort det eneste rigtige, siger Janus Lynggaard til migogvejen.
Vi møder ham i skolegården i Gesten, hvor han er rimeligt alene bortset fra os og kort efter også TV Syd. I aften ender han også på TV2.
Som omtalt på migogvejen i aftes holder skolen lukket de første tre dage af ugen, og alle elever og medarbejdere skal testes to gange for at være sikker på, at de ikke også er ramt.
- Den største kritik går faktisk på, at det kan være svært at få tid for at blive testet, men ellers møder jeg stor opbakning for beslutningen om at holde lukket de tre dage, noterer Janus Lynggaard.
Det er også tydeligt, at børnecentret ikke er alene i kampen mod udbredelsen af virus i området.
Både den lokale idrætsforening og spejderne lukker samtidig med skolen for aktiviteter for børnene, og tirsdagens infomøde om menighedsrådets arbejde i Gesten er også blevet udsat.
Den lokale købmand opfordrer også til forsigtighed ved indkøb og passe på hinanden i form af afspritning af hænder, brug af handsker og kun handle enkeltvis og ikke komme flere fra samme husstand:
- Vi vil gerne huske forældrene på, at skolebørn, der nu er hjemsendt, heller ikke skal komme hos købmanden, før de er uden for risiko, skriver købmnanden i et opslag på Facebook.
Resultatet af drengens prøve viser, at både skoler og andre steder hurtigt kan blive ramt af corona-smitten, og Janus Lynggaard havde søndag aften møde med kommunen - online - om situationen, hvor han anså en lukning som den eneste løsning.
migogvejen.dk bragte allerede søndag aften nyheden om coronasmitten, der hurtigt kan ramme også andre skoler:
Gesten Børnecenter er lukket, efter en elev er testet positiv med corona.
Der skal stadig passes på med corona-smitten.
Skrevet af Leif Christensen
Publiceret: 17. august 2020
Side 10 ud af 16
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing